cyanic-selkie/wikianc huggingface dataset:
Filozofski fakultet u Sarajevu
Odsjek za pedagogiju
Odsjek za pedagogiju Filozofskog fakulteta u Sarajevu osnovan je 1963. Od 1969. Odsjek za pedagogiju transformiran je u Odsjek za pedagogiju sa psihologijom, a nešto kasnije mijenja ime u Odsjek za pedagogiju i psihologiju. Od školske 1988-1989. od Odsjeka za pedagogiju i psihologiju stvorena su dva samostalna odsjeka¨: Odsjek za pedagogiju i Odsjek za psihologiju. Prvi stalni nastavnici na pedagoškim predmetima na novoosnovanom Odsjeku za pedagogiju bili su Petar Mandić, Nikola Filipović, Branko Rakić, Muhamed Muradbegović.
Predavači
U ranijem periodu na Odsjeku su radili: Petar Mandić, Nikola Filipović, Branko Rakić, Muhamed Muradbegović, Gojko Babić, Zlatko Pregrad, Mihajlo Ogrizović, Boris Petz, Borivoje Samolovčev, Tihomir Prodanović, Radivoj Kvaščev, Dragutin Franković, Anđelko Krković, Mladen Zvonarević, Nenad Havelka, Muhamed Dervišbegović, Maja Bakić-Đurić, Veljko Banđur, Mladen Bevanda, Milenko Brkić, Vladimir Erceg, Nada Danić, Nedjeljka Gajanović, Fuad Hegić, Marko Palekčić, Mujo Slatina, Darinka Mitrović, Petar Stojaković, Aleksandar Bojkovski, Ismet Dizdarević, Ratko Dunđerović, Ejub Ćehić, Renko Đapić.
Katedra za francuski jezik i književnost
Razlozi za osnivanje Katedre za francuski jezik i književnost bili su, s jedne strane, uloga francuske kulture u historiji modernog svijeta, vrijednost francuske književnosti i njene mnogostruke veze sa književnostima s naših prostora, kao i značaj francuskog jezika u svijetu, te s druge strane, pomanjkanje stručnjaka za francuski jezik i književnost u školama, na fakultetima, u naučnim i kulturnim ustanovama. Prvi nastavnici na Katedri za francuski jezik i književnost, jezgri budućeg Odsjeka za romanistiku bili su istaknuti stručnjaci i pedagozi: Milenko Vidaković (za francuski jezik) i Midhat Šamić (za francusku književnost).
Katedra za španski jezik
Nastava španskog jezika uvedena je školske 1978/1979. Prvi nastavnik bio je prof. dr. Muhamed Nezirović. Značajnu podršku radu katedre daje Ambasada Kraljevine Španije u Sarajevu. Na katedri su djelovali: Alica Pšorn-Knezović, Pilar Gil Ganovas, Pilar Dolado, Jose-Daniel Espejo Balanza, Sonia Torres-Rubio, Isabel Ibarra Garcia, Edina Spahić.
Katedra za historiju umjetnosti
Katedra za historiju umjetnosti osnovana je 2002. pri Odsjeku za historiju. Pored djelatnika Filozofskog fakulteta u Sarajevu ideju o osnivanju studija historije umjetnosti inicirali su nastavnici Akademije likovnih umjetnosti u Sarajevu (prof. dr. Ibrahim Krzović i prof. dr. Sadudin Musabegović).
Vjetrenjača
Historija
Vjetrenjače sa horizontalnom osom rotacije javljaju se u Flandriji, jugoistočnoj Engleskoj i Normandiji tokom razvijenog Srednjeg vijeka. Pojedini historičari smatraju da ovaj tip vjetrenjače nezavisni evropski izum. Danas se među historičarima vodi rasprava da li su perzijske vertikalne vjetrenjače uticale na nastanak evropskih horizantalnih vjetrenjača. Jedan od prvih zapisa o vjetrenjači zabilježen je 1185. godine, u Yhorkshireu, u Engleskoj. Pojedini historičari smatraju da je do inspiracije i razvoja evropskih vjetrenjača došlo u vrijeme Krstaških ratova. Osim specifične horizontalne ose glavna karakteristike je da je mehanizam smješten u zatvorenoj drvenoj kući - mlinu, koja se ručno cijela mogla da okrene kako bi se mogao da uhvati smjer vjetra. Vredi napomenuti da je ova vjetrenjača analogična sa vodenicom sa horizontalnom osovinom koju pokreće vertikalno vodeničko kolo (točak) koje je nastala znatno ranije. mini|lijevo|180px|Vjetrenjače [[Kastilja-La Manča|La Manča, koje su ovjekovečene u romanu Don Kihot. Iz ovog romana proistekla je fraza „borba sa vjetrenjačama".]] mini|desno|180px|Vjetrenjača u [[Nesebaru, Bugarska.]]
Srednjovjekovna bosanska heraldika
Počeci heraldike u srednjovjekovnoj Bosni
U srednjem vijeku vladarski grbovi su istovremeno predstavljali i grbove određenih zemalja. Ponekad je neki grb postajao i grbom dinastije koja je tom zemljom vladala, pa su se pojedini simboli shvatali i kao njeni stalni simboli. Prvi bosanski vladar koji je imao svoj grb, kojeg je postavljao na svoje novce i pečate, bio je ban Stjepan II Kotromanić. Na nekoliko primjeraka njegovog novca javlja se dosta primitivan grb predstavljen samo šljemom i čelenkom. Ovakva kompozicija nije bila neuobičajena u zemljama tog doba u kojima heraldika nije bila razvijena. Tako se usamljen šljem kao heraldički simbol javlja na novcima srpskog vladara Stefana Dušana, kao i na nekim kovanicama vlaškog vojvode Vladislava I Vlaicua. Međutim, najvjerovatnije je da su svi ti novci, među njima i bosanski, rađeni po uzoru na novac ugarskog kralja Karla Roberta. Specifičnost bosanskog grba bila bi u tome što je na jednoj varjanti novca bana Stjepana prikazan i potpuni grb, heraldički štit sa zvijezdom u slobodnom polju, kao i ustaljeni štit i čelenka. Osim ovog grba, ban Stjepan II koristio je na svojim pečatima i nepotpuni grb, na čijem je štitu bila predstavljena usamljena poprečna greda. Ovaj grb usvojio je i njegov nasljednik ban Tvrtko koji se na svojim dokumentima služio pečatom svog prethodnika.
Heraldika bosanskog kraljevstva
mini|150px|desno|Grb kralja Tvrtka prema brokatnoj tkanini pronađenoj u Milima Do intenzivnijeg razvoja heraldike u srednjovjekovnoj Bosni dolazi nakon što se ban Tvrtko krunisao za kralja 1377. godine, kada on na svoj postojeći grb uvodi heraldički motiv ljiljana (na plavom polju kosa srebrena greda, u slobodnim poljima po tri zlatna ljiljana). Predpostavlja se da su ljiljani u bosansku heraldiku došli ugarskim posredstvom jer je tadašnji ugarski kralj, Ludovik I Veliki, pripadao dinastiji Anžuvinaca čiji je dinastički simbol bio upravo ljijan (fleur-de-lys). U kasnijem periodu Tvrtkovi nasljednici modificiraju njegov grb da bi što više odgovarao njihovoj vladarskoj ideologiji. Tako kralj Stjepan Ostoja u polje svog grba postavlja heraldičku ljiljanovu krunu koja je trebala simbolizirati jedinstvo bosanskog kraljevstva kao i povezanost kraljeve osobe sa apstraktnom kraljevskom krunom. U historiografiji ovaj njegov potez nazivan je heraldičkom ili grbovnom reformom. Ostojin nasljednik, Tvrtko II Kotromanić, kruni u grbu svog prethodnika dodaje i početno slovo svog imena T, kako bi još snažnije istakao svoju vlast nad Bosnom. I njegov nasljednik Stjepan Tomaš postupa isto, te umjesto inicijala T, postavlja svoje inicijale ST (Stjepan Tomaš). Međutim, izgleda da je stari bosanski grb kralja Tvrtka I sa ljiljanima u to vrijeme bio shvatan kao porodični ili dinastički simbol, pa se on ponovo susreće i na nekim vrstama novca Stjepana Tomaša. Tomašev sin, posljednji bosanski kralj Stjepan Tomašević, u svom grbu nema inicijala, nego samo krunu.
Reference
- Dubravko Lovrenović: Fojnički grbovnik, ilirska heraldika i bosansko srednjovjekovlje, Bosna Franciscana, br. 21, god. XII, Sarajevo, 2004, 172-202.
Centralni komitet
Centralni komitet (CK) je najviše rukovodeće tijelo u komunističkim partijama koje su postojale u 20.vijeku kao i onima koje i danas postoje. Komitet se obično sastojao od delegata koji su bili birani na partijskim kongresima. U državama u kojima su komunističke partije bile vladajuće, centralni komitet je donosio odluke u ime Partije između dva kongresa i predstavljao je vrhovni autoritet čije su odluke bile obvezujuće za članstvo Partije.
Chicago Bulls
Dolazak Michaela Jordana
U ljeto 1984. Bullse je poslužila sreća: imali su treći pik prvog kruga na draftu nakon Houston Rocketsa i Portland Trail Blazersa. Houston je birao Hakeema Olajuwona, Portland Sama Bowieja, a Bullsi su odabrali Michaela Jordana s Univerziteta Sjeverne Karoline.
Na draftu 1987. Krause je birao centra Oldena Polynicea kao osmi pik i krilnog centra Horacea Granta kao deseti, ali su Polynicea odmah poslali u Seattle Supersonicse za peti pik, krilo Scottieja Pippena. S Paxsonom i Jordanom na pozicijama beka, Bradom Sellersom i Oakleyem na krilu, Corzineom na centru i Pippenom i Grantom na klupi, Bullsi su u sezoni 1987/88. postali još važnija ekipa u ligi i pobijedili u 50 utakmica. Ušli su u polufinale Istoka, gdje su naišli na Detroit Pistonse, koji su ih pobijedili u pet utakmica. Ipak, Jordan je proglašen najkorisnijim igračem lige, a tu nagradu osvojio je još četiri puta. To je bio i početak velikog rivalstva između ova dva kluba.
603.
Godina 603. (DCIII) bila je redovna godina koja počinje u utorak u julijanskom kalendaru. Oznaka 603. za ovu godinu se koristi od ranog srednjeg vijeka, kada je kalendarska era Anno Domini u Evropi postala glavnom metodom označavanja godina.
Integro-diferencijalna jednačina
Integro-diferencijalna jednačina je jednačina koja uključuje i integrale i derivacije funkcije.
Primjene
Integro-diferencijalne jednačine opisuju mnoge situacije iz nauke i inženjerstva. Posebna važna oblast primjene je kod analize električnih kola. Aktivnost međudjelujućih inhibitorskih i ekscitacijskih neurona može se opisati sistemom integro-diferencijalnih jednačina (pogledajte kao primjer članak Wilson-Cowanov model).
Baljivac
Baljivac je naseljeno mjesto u općini Ravno, Bosna i Hercegovina.
Aleksandar Karađorđević (princ)
Pretenzije
Kralj Petar II je umro nakon duge bolesti 1970. godine u Denveru u Koloradu. Iako je Aleksandar tada odlučio da formalno ne koristi titulu kralja - koja bi malo značila u egzilu - on se nije nikada odrekao bilo titule, bilo svog dinastičkog prava na krunu.
Brakovi i porodica
Princ Aleksandar vjenčao se 1972. godine u Villamanrique de la Condesa u Španiji brazilskom princezom Marijom da Glorijom od Orléans-Bragançe, prvom rodicom španskog kralja Juana Carlosa. Iz njihovog braka rođena su tri sina: Petar (rođeni 1980) i blizanci, Filip i Aleksandar (rođeni 1982). Princ i princeza su se razveli 1983. godine. Princ Aleksandar je oženio Grkinju Katherine Clairy Batis. Prinčeva prva supruga se nakon njihovog razvoda udala za Ignacija de Medina y Fernández de Córdoba, vojvodu od Segorbe.
Svjetsko prvenstvo u nogometu 2002 - grupa E
Sve utakmice su bile igrane po Standardnom japanskom vremenu JST (UTC +9)
Kultura Cucuteni
Religija
U sredini mnogih naselja nađene su posebne zgrade za koje se vjeruje da su bila svetišta. U njima se nalazilo, ukopano u zemlju, mjesto sa velikim brojem figurina, koje su bile fetiš ili totem, sa željom da zaštite one koji su ih tu ostavili. Mnoštvo figurina koje sugerišu ženski lik, pod zajedničkim imenom Boginja, navelo je Mariju Gumbitas i njene sljedbenike  da neolitska društva proglasi za matrijarhat. Danas je to mišljenje odbačeno i smatra se da je neolitsko društvo bilo kompleksnije.
Parlament Malte
Mjesto zasjedanja
Između 1921. i 2015. godine, Predstavnički dom je bio smješten u Palata Velemajstora u Valletti. Od 4. maja 2015. godine Predstavnički dom se sastaje u zgradi Parlamenta, u blizini gradskih vrata Vallette.
Claudio Marchisio
Povratak u Juventus
Imao je impresivan start nakon povratka. Odigrao je svih 90 minuta u domaćoj pobjedi nad Artmediom iz Bratislave (4-0). Počeo je dobijati niz pohvala od sportske javnosti u Italiji na račun njegovih sjajnih igara. Claudio Ranieri ga je stavio u prvi plan nakon brojnih povreda kolega iz veznog reda. Pohvale tek stižu nakon što je proglašen za igrača utakmice protiv Milana (4-2). Ubrzo postaje omiljen kod navijača, koji ga biraju za igrača mjeseca decembra. Pet dana nakon 23. rođendana, postiže debitanski pogodak u Seriji A u pobjedi nad Fiorentinom. Uslijedio je i potpis novog petogodišnjeg ugovora. U nastavku sezone je imao problema sa manjim povredama, pa je propustio cijeli april 2009. Nakon povratka, ubilježio je i par bitnih asistencija u pobjedama nad Sienom (0-3) i Lacijem kući (2-0) koje su ekipi donijele drugo mjesto. Dobre igre nisu prošle neopaženo kod tadašnjeg selektora Marcello Lippija i za najbolju reprezentaciju je debitovao u prijateljskom meču sa Švicarskom.
Masakr u Bleiburgu
mini|desno|250px|Otvoreni spomenik Blajburškim žrtvama na blajburškom polju na imanju u vlasništvu Omera Vrapca. Masakr u Bleiburgu (pogledaj terminologiju) jest jedan od naziva za niz događaja koji se dogodio u maju 1945. na kraju Drugog svjetskog rata u Evropi. Deseci hiljada vojnika i civila povezanih s Silama Osovine pobjegli su iz Jugoslavije u Austriju od jugoslavenskih partizana i sovjetske Crvene armije. Britanska vojska koja je okupirala Austriju vratila ih je da se predaju jugoslavenskim partizanima. Vojnici i civili bili su prisiljeni marširati zajedno sa kolonama koje su partizani zarobili u Jugoslaviji. Desetine hiljada tih ljudi pogubljeni su dok su drugi odvedeni u logore na prisilni rad. Događaji su imenovani po pograničnom gradu Bleiburg u austrijskoj pokrajini Koruška odakle su vraćeni vojnici raznih vojnih formacija koje su se borile na strani nacističke Njemačke, i civili koji su krenuli za njima.
Pozadina
Ostatak Srbije je bio pod njemačkom vojnom upravom na čelu sa Milanom Nedićem, dok je Slovenija podijeljena između Njemačke, Italije i Mađarske. Nakon okupacije i podjele Jugoslavije, fašističke vlade su uvele antisemitske zakone koji je pratio nacistički plan konačnog rješenja židovskog pitanja. Ustaše su također donijele rasne zakone i sistemski progonile srpsko, jevrejsko i romsko stanovništvo širom zemlje. Uspostavljen je sistem koncentracionih logora, od kojih je najveći bio Jasenovac, u kojem je ubijeno između 77.000–100.000 ljudi. Ubijeno je oko 29–31.000 Jevreja, tj. 79% njihovog predratnog stanovništva u NDH. Gotovo čitava romska populacija koja je brojala 25.000 ljudi bila je uništena.
Josip Broz Tito bio je vrhovni komandant partizanskih snaga. Četnici i partizani, dvije glavne grupe gerilskog otpora, u početku su surađivale protiv sila Osovine, ali njihova se saradnja brzo raspala. Četnici su vremenom počeli sarađivati sa okupacionim snagama, tako da su Saveznici, prije svega Velika Britanija, a kasnije i Sjedinjene Države, počeli podržavati partizane.
Predaja u Bleiburgu
Kasnije istog dana, NDH generali Slavko Štancer, Vjekoslav Servatzy i Vladimir Metikoš nadzirali su predaju partizanima. Predavanje je trajalo nekoliko dana i na različitim lokacijama, a Tito je tek 21. maja naredio da se partizani povuku iz Koruške.
Povratak u Jugoslaviju
Zatvorenicima koji su se kretali iz pravca Bleiburga prema Slovenj Gradecu se pridružio veliki broj izbjeglica na putu između Dravograda i Slovenj Gradeca. Oko 1.500 ljudi je ubijeno u obližnjem selu Žančani. Kasnije su zatvorenici krenuli na put prema Celju. Komanda 11. krajiške divizije i 1. armije je procjenjivala da ima 30.000 zatvorenika u tom momentu. Opet su protutenkovski rovovi blizu rijeke Save u blizini Bukovžlaka korišteni mjesta za egzekucije.
Komemoracija
Održavanje mise je bilo popraćeno negodovanjem, posebno jevrejske zajednice u BiH i Jakoba Fincija, i Željka Komšića, hrvatskog člana predsjedništva Bosne i Hercegovine, te predstavnika lijevo orijentiranih stranaka. Negodovanje su izrazila i druga dva člana predsjedništva Milorad Dodik i Šefik Džaferović, kao i predsjednik SDA stranke Bakir Izetbegović. S druge strane održavanje mise su podržavali Abdulah Skaka, gradonačelnik Sarajeva, Hrvatski narodni sabor, Vinko Puljić, Dragan Čović i većina predstavnika hrvatskih stranaka u BiH. Nekoliko hiljada članova Saveza antifašista i boraca Narodnooslobodilačkog rata u Bosni i Hercegovini (SABNOR), i drugih građana protestovalo je u povorci do Vječne vatre gdje je privremeno bio obustavljen saobraćaj. U znak podrške protest je održan i u Tuzli.
Ahondrogeneza tip 2
Ahondrogeneza tip 2 pri rođenju rezultira kratkim rukama i nogama, malim grudima sa kratkim rebrima i nerazvijenim plućima. Ahondrogeneza tip 2 je podtip kolagenopatija, tipovi II i XII. Ovo stanje je također povezano s nedostatkom formiranja kostiju (okoštavanja) u kičmi i karlici. Tipske crte lica uključuju istaknuto čelo, malu bradu i, u nekim slučajevima, otvor na krovu usta (rascjep nepca). Trbuh je povećan, a pogođena novorođenčad često imaju stanje koje se zove hidrops fetalis, u kojem se višak tekućine nakuplja u organizmu prije rođenja. Lobanjske kosti mogu biti mekane, ali često izgledaju normalno na slikama pomoću X-zraka. Nasuprot tome, kosti u kičmi (pršljenovi) i karlici ne očvršćavaju.
Hren
Upotreba
Prvobitno je hren služio kao ljekovita biljka. U srednjem vijeku koristili su ga protiv trovanja, bolova u uhu, groznice itd. Danas se koristi da bi se poboljšala otpornost organizma i u zaštiti od prehlade. Pospješuje isto tako krvotok, olakšava iskašljavanje, liječi od gripe i infekcije mokraćovoda. Kod vanjske upotrebe primjenjuje se kao oblog kod reume, zglobobolje, uboda insekata, išijasa i bolova nerava. Kod glavobolje treba udisati miris naribanog hrena. Pomaže kod teškoća probave. Sadrži antibakterijske i antikarcinogene tvari, kojih ima i bijeli luk (alicin, sinigrin). Hren nije podoban za osobe sa bubrežnim, želučanim i teškoćama štitnjače. Kao začin služi se najčešće nariban, kao dodatak kuhanom mesu ili kao dodatak umacima.
Siemensova bulozna ihtioza
Simptomi i znaci
Pri rođenju bebina koža ima crvenilo poput opekotine od sunca (eritem). Obično su prisutni plikovi prirođeni i može biti opsežna ili lokalizirana u zavisnosti od težine bolesti.
Vila Vodno
Vila Vodno jest službena rezidencija predsjednika Sjeverne Makedonije. Objekat se nalazi u podnožju planine Vodno, na južnoj ivici Skoplja. Trenutni predsjednik Sjeverne Makedonije je Stevo Pendarovski.
Opis
U vili, osim kancelarije predsjednika, imaju i posebne prostorije za sastanke i prijeme. U prostorijama za sastanke i prijeme zidovi su ukrašeni slikama poznatih makedonskih umjetnika, kao i mozaici koje je uradio Gligor Čemerski.
U parku oko vile su zasađeni čempresi, jele i drugo zimzeleno drveće, prostrani travnjaci i cvjetne bašte. Vila je također nekad nosila naziv „Vila Aneks“.
Njutnovski fluid
Definicija
gdje je
Za Newtonovski fluid, viskoznost, po definiciji, zavisi samo od temperature i pritiska (i, također, od hemijskog sastava fluida, ako fluid nije čista substanca), a ne od sila koje djeluju na njega.
Ako fluid ne podliježe ovim relacijama, takav fluid se naziva Nenewtonovski fluid, kojeg ima nekoliko vrsta, uključujući rastvore polimera, istopljenje polimere, mnogo krutih rastvora i većina visoko viskoznih fluida.
Hule (pjevač)
Husnija Mešaljić, poznatiji kao Hule (rođen 22. januara 1971), bosanskohercegovački je turbo-folk pjevač. Poznat je po pjesmama "Pukni čašo", "Noćna dama", "Braća po bolu", "Sirota djevojka", "Neće meni Drina biti kapija", "Stojim na zeleno, idem na crveno". Živi i radi u Grazu.
3D Rollercoaster Rush
Igranje
Postoje tri različite lokacije u igri (Australija, Francuska i Sjedinjene Države). Sa otključavanjem svake lokacije, staze počinju postajati teže i pojavljuju se nove prepreke (poput petlje i skokova).
IPhone 13 Pro
Najveće promjene u odnosu na prethodnike jesu poboljšano trajanje baterije, unaprijeđene kamere i bolja računarska obrada fotografija, pomak fokusa prilikom snimanja videozapisa pomoću novog "Kino režima" u 1080p pri 30fps, snimanje u formatu Apple ProRes, novi čip A15 Bionic te ekran s prilagodljivim stopama osvježavanja od 10 do 120Hz koji Apple reklamira kao "ProMotion".
Kamere
Dodan je i novi makro režim koji omogućava fokusiranje na subjekt koji je do 2 centimetra udaljen od kamere. Za njega se koristi autofokus ultraširokougaone kamere i automatski se uključuje kad je subjekt dovoljno blizu kameri.
Al-Farabi
Zbog svojih komentara i rasprava, Al-Farabi je postao veoma poznat među srednjovjekovnim muslimanskim intelektualcima kao "Drugi učitelj", što znači nasljednik Aristotela, "Prvog učitelja".
Jakov Franjo Eduard
Vlastita borba za tron
Po očevoj smrti 1701. godine proglasio se kraljem Engleske i Irske pod imenom Jakov III, i kraljem Škotske pod imenom Jakov VIII. Kao takvog su ga priznale Francuska, Španija, i italijanske zemlje, koje su istovremeno odbijale priznati Vilima III, Mariju II i Anu za zakonite monarhe. Jakov Franjo Eduard je zato optužen za veleizdaju 2. marta 1702. godine, čime je izgubio sve svoje titule po engleskom i škotskom zakonu.
Džedda
Broj stanovnika je u 2006. godini iznosio preko 3,4 miliona osoba. Poznat je kao komercijalni, trgovački i lučki centar Saudijske Arabije, a također i kao najbogatiji grad Bliskog istoka i zapadne Azije.
Disanje
Funkcija
Pri udisanju zraka, zrak struji preko dušnika i bronhija u pluća. U ćelijama pluća iz zraka se izdvaja kisik koji se putem crvenih krvnih zrnaca širi po tijelu. Izdahnuti zrak iz tijela izvodi ugljik-dioksid koji se stvara kao posljedica potrošnje kisika u tijelu. Čitav ovaj proces se odvija preko malog krvotoka (pluća-srce). Normalna frekvencija disanja u mirovanju kod odraslih je između 18–20 puta u minuti, kod djece 20–22, a kod starijih osoba 16–18 puta.
Biološka raznolikost
Bioraznolikost se može proučavati na svim razinama organizaciono-funkcionalnog ustrojstva organizama: od molekulske razine do individualne i grupne (populacijske) bioraznolikosti do svekolike biosfere. Osnovne vrste bioraznolikosti su:
Individualna bioraznolikost
Individualna bioraznolikost (raznolikost jedinki), odnosno individualnost ili individualna posebnost (kod čovjeka: osobnost – personalnost) u ogromnoj većini populacija živih bića počiva na variranju izuzetno velikog broja kvalitativnih i kvantitativnih svojstava (osobina) i praktično neograničenim mogućnostima kombiniranja njihovih varijanti (fenotipova). U manjim skupinama teško ćemo naći dvije osobe koje imaju istovjetnu varijantu samo jednog svojstva (krvnu grupu A, npr.); manje ih je koje su podudarne po dvije osobine (krvna grupa A – plave oči, npr.), dok su obično rijetke one koje imaju istu kombinaciju tri svojstva (krvna grupa A – plave oči – crna kosa). Sa porastom broja posmatranih obilježja progresivno opada vjerovatnoća da ćemo i u velikim ljudskim skupinama susresti dvije osobe sa istovjetnom kombinacijom njihovih varijanti. Ako proučavamo niz jednostavnih dimorfnih osobina, zapazit ćemo da broj njihovih kombinacija raste geometrijskom progresijom, čija je osnova 2 (= broj alternativnih varijanti), a potencija n (= broj obuhvaćenih svojstava). Dvije takve osobine se mogu ispoljavati u 4 (= 22 ), tri u 8 (=23 ), četiri u 16 (24) različitih individualnih kombinacija itd; 210 = 1.024, 220 =1,048.576, a 234 iznosi preko 17 milijardi, što više od tri puta premašuje ukupni broj (preko sedam milijardi) savremenih stanovnika, odnosno 1/5 svih ljudi koji su do sada živjeli na našoj planeti. Stotinjak ovakvih svojstava daje broj kombinacija koji je daleko veći ne samo od ukupnog broja do sada rođenih ljudi nego i svih živih bića zajedno.
Krajnji obrisi genetičkih okvira individualne promjenljivosti u svakoj vrsti organizama, tj. biološke raznolikosti tek se mogu naslutiti na osnovu novijih procjena prema kojima ljudski genom sadrži oko 30.000 lokusa (donedavno se smatralo da ukupno ima 100.000 tih jedinica). Kod ovih lokusa se javlja oko 7% (2.100) heterozigotnih, tj. dimorfnih ili polimorfnih gena, a računa se da imaju čak i do 10.000 nemonomorfnih gena. Mogućnosti kombinovanja zigotnih genotipova (van srodstva) dosežu upravo fantastične razmjere, jer ako su oba roditelja heterozigotna po jednakom n istih gena, potencijalno mogu stvarati 3n različite zigote, a ako je pritom riječ i o različitim genskim lokusima – taj broj iznosi 4n. Na osnovu ovih procjena postaje jasno zašto je ekstremno malo vjerovatno da su dva organizma ikada imale ili će ikada imati istovjetnu genetičku podudarnu kombinaciju svih opisivih svojstava. Naučnu zasnovanost ove hipoteze ne umanjuje ni činjenica da se u toku reproduktivnog perioda stvara ograničen broj ženskih gameta, budući da u samo jednom ejakulatu može biti i oko 200 miliona spermatozoida. Ako se tome doda i plastičnost međusobnog djelovanja istih genotipova i različitih faktora životne sredine i ontogenetska promjenljivost, potvrđuje se i opravdanost pretpostavke da broj mogućih geno–fenotipskih kombinacija u posmatranoj populaciji prevazilazi ukupnu količinu elektrona u kosmosu. Čak ni blizno ili multiplo potomstvo, nastalo bespolnim razmnožavanjem (kloniranjem) jednog zigota, nije biološki apsolutno identično. Na osnovu ovih pojednostavljenih procjena i činjenice da je većina individualnih značajki najčešće polimorfna, postaje jasna naučna utemeljenost pretpostavke da broj mogućih individualnih posebnosti u svakoj vrsti prelazi ukupan broj elektrona u kosmosu. Zato svaka ljudska jedinka predstavlja biološki jedinstvenu i neponovljivu prirodnu pojavu.
Populacijska bioraznolikost
Populacijska bioraznolikost je osnovni preduslov svih mikroevolucijskih procesa. Iako vodi porijeklo iz biološke različitosti pripadajućih individua, predstavlja novi – organizaciono viši nivo i kvalitet u odnosu na individualnu bioraznolikost. Ona ima posebne pojavne oblike i mjere. Bez obzira da li posmatramo kvalitativnu ili kvantitativnu individualnu varijaciju, grupno–specifična svojstva neminovno imaju količinske (kvantitativne) parametre.
Ingrid od Švedske
Ingrid je postala kraljica Danske 1947. godine kada je njen suprug naslijedio dansku krunu. Smatra se da je kraljica Ingrid 1953. godine značajno utjecala na izmjenu zakona o nasljeđivanju danske krune. Zakon je izmijenjen kako bi se kruna osigurala monarhovoj najstarijoj kćerki u slučaju da monarh nema sinova - tačnije, da se kruna osigura kćerima Fridrika i Ingrid.
Gradska biblioteka Ljubljana
Događaji
Gradska biblioteka Ljubljana za svoje korisnike i zainteresiranu javnost priprema više od 200 događaja mjesečno, čija je lista dostupna u obliku liste ili virtuelnog mjesečnika događaja.
NGC 2225
Najbliži NGC/IC objekti
Sljedeći spisak sadrži deset najbližih NGC/IC objekata.
Aizoaceae
Opis
Većina vrsta (96%, 1.782 vrste u 132 roda) u ovoj porodici endemska je za sušne ili poluaridne dijelove južne Afrike u Succulent Karoou. Veliki dio raznolikosti Aizoaceae nalazi se u florističkoj regiji Veliki rt (Greater Cape) koja ima najbogatiju bioraznolikost biljaka u umjerenim područjima svijeta. Nekoliko vrsta nalazi se u Australiji i području centralnog Pacifika.
Neolitska umjetnost
Umjetnost simbola
mini|lijevo|Gravira u kamenu iz Carschenna-e u [[Švicarska|Švicarskoj, oko 3500. p. n. e.]] U Neolitu likovna umjetnost doživljava promjenu - napušta se ćulna neposrednost i realizam paleolitika i razvija se konceptualna umjetnost simbola. mini|250px|Mislilac i Venera iz Černe Vode, [[Rumunija.]] Od realistične slike pojednostavljivanjem dolazi se do sve više geometričnih oblika koji dobijaju značenje simbola ili znaka: ženski idoli (kult plodnosti). Šematizam i pojednostavljivanje odražava opštu ljudsku sklonost za isticanjem bitnog. Najbolji primjeri su obredne maske koje su plastični prikazi ljudske ili životinjske glave. Stavljanjem maske poistovjećuje se sa prikazanim likom, a lik je deformiran jer izražava osjećaj ljudi vezan za taj lik, a to je obično strah. Zajedničke osobine ovih umjetnina jesu apstraktna pojednostavljenost, geometričnost, bez detalja, a kad ima ukrasa oniu su jednostavni i geometrijski.
Biblioteka Bežigrad
U odjeljenju za djecu i mlade možete posuditi udžbenike za najmlađe, priče za najmlađe, slikovnice i didaktičke i društvene igračke. Svake sedmice djeca mogu slušati bajke na času bajki, pohađati edukativne radionice ili lutkarske predstave. U juniorskom dijelu nalazi se i igralište.
Događaji za odrasle su brojni i raznoliki. Nudimo i obuku na sedmičnim ili cjelogodišnjim kursevima stranih jezika.
Posljednji slučajevi gospođice Marple i dvije druge priče
Priče su:
TORRO skala
Izradio ju je Terence Meaden, testirana je 1972. - 1975. godine, a u upotrebu je ušla 1975. godine.
Kanalopatija
Kanalopatije su grupa bolesti uzrokovanih disfunkcijom ionskih kanala pogođenih osoba ili njihove interakcije sa proteinima. Ove bolesti mogu biti naslijeđene ili stečene drugim poremećajima, lijekovima ili toksinima. Mutacije u genima kodiranja ionskih kanala, koje narušavaju funkciju kanala, najčešći su uzrok kanalopatija. There are more than 400 genes that encode ion channels, found in all human cell types and are involved in almost all physiological processes. Svaki tip kanala je multimerni kompleks podjedinica kodiranih brojnim genima. U zavisnosti od toga gde se mutacija javlja, ona može uticati na mjesto, provodljivost, ionsku selektivnost ili kanalsku transdukciju signala.
Vivijana Papić
Olimpijske igre
Papić nije nastupala na olimpijskim igrama.
Obrazovanje u Austriji
Politehnička škola
Ovaj oblik skole nastavlja se na 8. školski stepen i traje jednu godinu. U ovoj školi se učenici pripremaju za profesionalni život, sa općim obrazovanjem i profesionalnom orijentacijom. Cilj dana provedenih na praksi i upoznavanja poslovnog svijeta je pomoć u izboru zanimanja. Njemački jezik, matematika i engleski jezik izvode se u grupama uspješnosti ili u stručnim interesnim grupama. Svaki učenik, uz obavezne nastavne predmete u obimu od 19 sati sedmično, ima mogućnost izbora jednog od sedam interesnih područja, u obimu od 15 sati sedmično.
Sinšariškun
Sinšariškun je bio jedan od sinova Asurbanipala, a možda i brat posljednjeg asirskog kralja Asurbalita II. On je posljednji asirski kralj koji se spominje u babilonskim zapisima. S obzirom na stanje u kojemu se nalazilo Carstvo, malo je savremenih zapisa i malo se zna o vladavini ovog kralja.
Magarac
Magarac je pripadnik vrste pripitomljenih kopitara iz porodice Equidae.
Osobine
Ovisno o rasi, visina u ramenima im je između 90 i 160 cm, a spolno zreli su u dobi od dvije do 2,5 godine. Parenje je moguće tokom cijele godine, no u pravilu se odvija u proljeće. Nakon gestacije od 12 do 14 mjeseci, dolazi na svijet obično jedno mladunče (pule), no ponekad se rađaju blizanci. Sišu oko 6 do 9 mjeseci. Magarci su u pravilu dugovječniji od konja i mogu biti i stariji od 40 godina.
Frederik, krunski princ od Danske
Rođenje
Među njegovim krsnim kumovima su njegove tetka, bivša grčka kraljica Ana-Marija, i luksemburška velika vojvotkinja Joséphine-Charlotte.
Rimska književnost
Arhajsko doba (240. ― 80. st. e.)
Andronikov savremenik Gnej Nevije (Gnaeus Naevius, oko 270 ― oko 201. p. n. e.), rodom iz Kapue, prvi je originalni rimski pjesnik. On je tvorac prvog rimskog nacionalnog epa u saturnijskom stihu pod naslovom Punski rat (Bellum Punĭcum). U njemu je opisao događaje iz prvog punskog rata, u kojem je i sam učestvovao. Čini se da je već kod njega bila obrađena priča o ljubavi Eneje i Didone koja je svojim raskidom dovela do neprijateljstva između Kartagine i Rima. Nevije se bavio i dramskim stvaralaštvom. Osim komedija s grčkim sadržajem, tzv. palijata (pallium "grčka kabanica"), npr. Djevojka iz Tarenta (Tarentilla), pisao je i komedije iz rimskog života, tzv. togate (toga "rimska nacionalna odjeća"), npr. Gatar (Ariŏlus). Isto tako, osim tragedija grčkog sadržaja, npr. Trojanski konj (Equos Troiānus), on je prvi sastavljao tragedije iz rimske mitologije i historije, npr. Vuk (Lupus). Kako su glumci u njima bili obučeni u odjeću rimskih magistrata (toga praetexta "toga s grimiznim obrubom"), to se ove tragedije nazivaju pretekste.
Augustovo doba
Pastirskim pjesmama Vergilije je ušao u krug Mecenata, koji ga je podstakao da napiše didaktičan ep Pjesme o zemljoradnji (Georgĭca) u četiri knjige, od kojih svaka obrađuje jedan vid poljoprivrede: ratarstvo, voćarstvo, stočarstvo i pčelarstvo. Djelo je napisano u duhu Augustove obnove i slavi italsko tlo prikazujući idealizovani seoski život, u kojem se ogleda stvaralačka snaga rimskog naroda u miru koji je uspostavio August.
Prozno stvaralaštvo nije ni izdaleka dostiglo onaj stepen koji je imalo u Ciceronovo doba. Političke prilike u ranom Rimskom Carstvu uslovile su povlačenje govorništva s foruma u retorske škole, u kojima se njeguju tzv. deklamacije (declamatiōnes) ― jezički i stilski dotjerane vježbe o izmišljenim predmetima i pravnim slučajevima. Od stručne književnosti zanimljivo je djelo Vitruvije Polion (Vitruvius Pollio) O građevinarstvu (De architectūra, u 10 knjiga), jedino takve vrste iz antike koje nam se sačuvalo.
Doba novog stila (14―117. n. e.)
Glavni je predstavnik "novog stila" Seneka (Lucius Annaeus Senĕca, oko 4. p. n. e. ― 65. n. e.), od koga nam je sačuvano devet tragedija s mitološkim temama, pretežno prema Euripidovim motivima, koje nisu bile namijenjene za scensko izvođenje već za javno recitovanje. Također je napisao Dijaloge (Dialŏgi, u 12 knjiga), rasprave iz praktične filozofije koje zapravo većinom nisu u dijaloškom obliku. Važno mu je djelo Naturāles questiōnes, u 7 knjiga, koje obrađuje teme iz fizike, meteorologije i koje je kroz čitav srednji vijek služilo kao glavni prirodoslovni udžbenik. Najboljim djelom smatraju se njegova pisma (Epistŭlae morāles ad Lucilium), u kojima se daju mnogobrojni praktični i etički savjeti o tome kako treba voditi pravedan i sretan život. Bez pandana u antičkoj književnosti jeste njegova satira Igra o Klaudijevoj smrti (Ludus de morte Claudii), u nekim rukopisima nazvana i Pretvaranje u tikvu (Apocolocyntōsis), u kojoj se oštrim tonom s puno jakog humora ismijava tek preminuli car Klaudije.
Kasnoantičko doba (117―529. n. e.)
Posljednji veliki rimski historičar bio je Amijan Marcelin (Ammiānus Marcellīnus, rođen oko 332. n. e.), koji je kao nastavak Tacitovih djela u 31 knjizi napisao historiju od 97. do 376. godine n. e. Sačuvano je posljednjih 18 knjiga, koje obrađuju događaje od 353. do 378. godine. Amijan Marcelin je kao historičar pouzdan i nepristrasan. Kao stilista pokušava da se ugleda na Tacita, ali je pritom nevješt, pa je ponegdje mračan i nerazumljiv.
Bosanski sabor
thumb|300px|desno|Otvaranje Bosanskohercegovačkog sabora.
Ustavna anketa
Predstavnici MNO-a, Firdus, Karabeg i Miralem, odlučno su odbili učestvovati u anketi, te nisu došli ni na prvu sjednicu ustavne ankete. Tako su u radu ankete su učestvovali, kao pojedinci, predstavnici svih stranaka, osim MNO-a, SNO-a i Socijal-demokratske stranke za BiH. Pored HNZ-a i Stadlerove klerikalne stranke, učestvovali su i predstavnici MNS-a, dok je Srbe predstavljao dr. Lazar Dimitrijević, koji je bio vođa male prorežimske SNSS-a. Bez obzira na brojne razlike, u anketi je ispoljeno određeno jedinstvo svih političkih i etničko-konfesionalnih grupa, prvenstveno po pitanju zaštite i bržeg ekonomskog razvoja domaćeg građanstva. Predstavnici svih političkih grupa su kritikovali vladinu željezničku i tarifnu politiku, a posebno su zahtjevali da pitanje carina, indirektnih poreza i monopola bude u nadležnosti Bosanskog sabora. Na sve ove mnogobrojne i argumentirane zahtjeve civilni adlatus Benko i šef pravosudnog odjela Zemaljske vlade, Adalbert Schek su samo odgovarali da će Bosanski sabor imati pravo adrese, te da će tako moći istaći sve svoje želje.
Izrada Ustava Bosne i Hercegovine
Nakon što je anketa završena, MNO je od 4. maja 1909. godine izašla u Musavatu sa više natpisa pod naslovom Naše ustavno uređenje, gdje su formulisali stav svoje stranke po pitanju novog Ustava. MNO je zahtjevala od vlade, da se pozovu narodni predstavnici svih političkih grupa, kako bi se raspravljalo o Ustavu. Uslov za ovu raspravu, a kojeg je postavila MNO, bio je taj, da vlada, u sporazumu sa narodnim predstavnicima, izda zakon o slobodi izbora i dogovora i zakon o političkom udruživanju i organizovanju. Ova dva zakona morala bi predhoditi Ustavu, inače je apsurdno da se stupa u borbu za izbor narodnih poslanika, a da narod ne smije formirati političku stranku, jer u to vrijeme u zemlji ne postoji sloboda održavanja zborova, skupština i udruživanja. MNO se posebno zalagala za uvođenje punog parlamentizma i za državno-pravnu autonomiju Bosne i Hercegovine. MNO je istakla da će i dalje sarađivati sa Srbima, jer i oni zahtjevaju da se Bosnom i Hercegovinom upravlja prvenstveno preko zemaljskog sabora (parlamenta), koji bi se sastojao od 31 pravoslavnog, 24 muslimanska i 16 katoličkih predstavnika, a ne preko zagrebačkog sabora, u kojem je bilo 116 katoličkih, 69 pravoslavna i samo 24 muslimanska predstavnika. Zbog svog liberalizma, uredništvo Musavata je kažnjeno sa 1.500 kruna. Međutim, nakon što je Gligorije Jeftanović u maju 1909. godine priznao aneksiju, pod pritiskom Beograda, od zajedničke borbe za autonomiju nije bilo ništa, te se bošnjačko-srpski savez brzo raspao.
Rad na Ustavu tekao je veoma sporo. Tek nakon godinu i po dana rada, kada se pripremalo proglašenje Ustava, MNO je 8. februara 1910. godine priznala aneksiju i izrazila lojalnost prema dinastiji. Međutim, MNO je tražila povećanje broja bošnjačkih mandata u saboru, jer su prije toga isto tražile srpske i hrvatske stranke. Također su tražili veći broj birilnih mjesta u saboru, jer Bošnjacima praktično ne pripada ni jedan od svjetovnih birilnih mandata. MNS je, također, tražila veći broj mandata za Bošnjake u kuriji intelektualaca i gradskoj kuriji. Zahtjevi ovih stranaka bili su odbijeni.
Soko (tvrđava)
Opis
Osnova mu je u obliku izduženog ovala dužine oko 30 metara. Uz jugoistočni zid nalaze se dva polukružno zasvedena tornja, dok je uz sjeverozapadni dozidan prigradak kao zaštita glavnom ulazu. U jugozapadnom dijelu ograđenog prostora nalaze se temelji stambene zgrade. Sjeveroistočni zid je djelimično razoren 1949. godine, kad je kamen iz njega upotrijebljen za gradnju mjesne škole. Za vrijeme proteklog rata ovaj spomenik je u nekoliko navrata bio meta topovskih granata koje su oštetile jugozapadno vanjsko lice zida.
Sokol je sagrađen od neobrađenih i tek na licu zida grubo pritesanih komada krečnjaka nejednake veličine. Graditelji su pokušavali složiti kamenje po slojevima, ali im to nije bilo moguće svugdje konsekventno provesti. Uglovi zidova su oštro zasječeni.
Marina Kovačec
Svjetski kup
Prvi nastup Marine Kovačec u Svjetskom kupu bio je u sezoni 2007/08. Na prvom nastupu u austrijskom Hochfilzenu 18. decembra 2006. osvojila je 103-o mjesto u utrci na 15 km sa 6 promašaja i zaostatkom od 17:59.4 min u odnosu na pobjednicu Évu Tófalvi. Najbolji rezultati su joj: 82-o mjesto 14. februara 2009. u utrci na 7,0 km u sezoni 2008/09. u južnokorejskom Pyeongchangu. U utrkama štafeta, najbolji rezultat joj je bilo 18-o mjesto 14. januara 2009. u njemačkom Ruhpoldingu, sa Vivijanom Papić, Anamarijom Brajdić i Andrijanom Stipaničić.
Monza
Monza je grad u Italiji. U gradu se nalazi 15 km sjeverno od Milana. Njegov međunarodni ugled je prvenstveno zbog Autodromo Nazionale di Monza, dom je Velika nagrada Italije.
Epizodna ataksija
Epizodna ataksija (EA) je autosomno dominantni poremećaj karakteriziran sporadičnim napadima ataksije (teške diskoordinacije) sa ili bez miokimija (kontinuirano kretanje mišića). Priznato je sedam tipova, ali većina je zbog dva priznata entiteta. Ataksija može biti izazvana psihološkim stresom ili preneraženošču ili teškim naporom, uključujući vježbanje. Simptomi se prvi put mogu pojaviti u djetinjstvu. Postoji najmanje šest lokusa za EA, od kojih su četiri poznata gena. Neki pacijenti sa EA takođe imaju migrenu ili progresivne cerebelumske degenerativne poremećaje, simptomske ili porodičnu hemiplegijsku migrenu ili spinocerebelumsku ataksiju. Neki pacijenti reaguju na acetazolamid, dok drugi ne.
Implantacija (zametak)
Faze implantacije
Postoji pet prepoznatih faza implantacije kod sisara, uključujući dvije preimplantacijske faze koje prethode formiranju posteljice. To su: migracija i izlijeganje, pretkontakt, vezanje, adhezija i invazija. Prve četiri faze su slične kod svih vrsta s promjenjivim procesom invazije. Ove tri faze apozicije, privrženosti i invazije se također alternativno nazivaju kontakt (apozicija), adhezija (vezanost) i penetracija (invazija), i mogu se odvijati samo tokom ograničenog vremenskog okvira poznatog kao prozor implantacije kada je maternica najprijemčivija.
Prilagodba sekreta
Ne transformiše se samo sluznica materice, već se menja i sekret iz njenih žlijezda. Ova promena je izazvana povećanim nivoom progesteron iz žutog tela. Meta izlučevina je embrioblast i na njemu ima nekoliko funkcija.
Turkijski jezici
Turkijska plemena i njihovi jezici su se miješali tokom vijekova, čineći objektivnu klasifikaciju teškom.
Latinski jezik
Latinsko pismo
Latinsko pismo se sastoji od narednih slova: ABCDEFGHIKLMNOPQRSTYXUVZ
Žrnovo
Historija
Do teritorijalne reorganizacije u Hrvatskoj nalazilo se u sastavu stare općine Korčula.
Presuda (drama)
Presuda (izdata 1953.) je drama Agathe Christie.
Pravilo trojice
Drama, pisana za pozorišno izvođenje 1962. godine, objavljena 1963. godine. Sastoji se od tri nezavisne priče koje su izvedene kao pozorišna predstava u tri čina 20. decembra 1962. godine u "Duchess Theatre", London, a objavljene su kao posebna izdanja.
Bing Crosby
Bing Crosby (Bing Krozbi) (Tacoma, 2. maj 1904. - Madrid, 14. oktobar 1977.), američki pjevač i filmski glumac
NGC 6670A
Najbliži NGC/IC objekti
Sljedeći spisak sadrži deset najbližih NGC/IC objekata.
Savez komunista Bosne i Hercegovine
Sedamnaesta sjednica
Sedamnaesta sjednica Centralnog komiteta SKBiH održana februara 1968. godine najavila je novu etapu u SR BiH. U njenim zaključcima, po prvi put se jasno definira da su Muslimani poseban narod u Bosni i Hercegovini, istovremeno snažno jačajući opću politiku nacionalne ravnopravnosti u zemlji. Paralelno s tim počinje snažno graditeljsko i privredno širenje po kojoj će SR BiH, mjereno brzinom razvoja, prednjačiti u tadašnjoj Jugoslaviji.
Kisik
Fizičke
Molekularni kisik je gas bez boje, okusa i mirisa, koji se pri −183 °C kondenzira u bezbojnu tečnost. Međutim, u debelim slojevima, tečni i gasoviti kisik ima određeni plavu nijansu. Na temperaturi ispod −218,75 °C tečni kisik prelazi u čvrsto stanje u obliku plavih kristala. U čvrstom stanju paramagnetične molekule O2 nalaze se na udaljenosti od 121 pm jedna od druge, a vezane su dvostrukom vezom. Element u čvrstom stanju se pojavljuje u nekoliko modifikacija. Između −218,75 i −229,35 °C kisik je u kubičnoj γ-modifikaciji, a između −229,35 i −249,26 °C ima romboedarsku β-modifikaciju. Na temperaturi ispod −249,26 °C prelazi u monoklinsku α-modifikaciju koja je i najstabilnija. Nasuprot drugih nemetala, kisik je paramagnetičan i ima diradikalni karakter.
Hemijske
Kisik reagira direktno sa većinom hemijskih elemenata. Postoji samo nekoliko izuzetaka, naročito među nemetalima i plemenitim metalima. Sa dušikom, kisik reagira samo pod posebnim uslovima, i to za vrijeme munja ali je njihovo spajanje moguće i u motorima sa unutrašnjim sagorijevanjem. Fluor sa kisikom gradi spoj dikisik-diflour (O2F2) samo na vrlo niskim temperaturima i pod električnim pražnjenjem. Najplemenitiji metal zlato, hlor, brom i jod kao i plemeniti gasovi ne reagiraju direktno sa kisikom. Drugi plemeniti metali poput platine i srebra vrlo slabo reagiraju sa kisikom.
Gudački trio (drama)
Originalna drama koju je Agatha pisala u svojim starijim godinama (već je imala preko 80 godina) prvobitno je pisana pod nazivom "Gudački kvintet". Nikada nije objavljena. Premijera predstave održana je u Yvonne Arnaud Theatre, u Guilfordu 1. augusta 1972. godine. Nikada se nije probila do pozorišnih scena Londona. Igrana je svega nekoliko sedmica.
Kisik
U tehnici
Industrijski, kisik se najčešće koristi u metalurgiji za proizvodnju sirovog željeza i čelika, kao i za rafiniranje bakra. Čistiji kisik ili zrak obogaćen kisikom služi za postizanje viših tempertura, a s druge strane za uklanjanje viška ugljika, silicija, mangana i fosfora iz sirovog čelika, koji oksidiraju i uklanjaju se. Čistiji kisik u odnosu na obični zrak ima prednosti što se u rastopljenu sirovinu ne unosi dušik. Dušik ima negativan uticaj na mehaničke karakteristike čelika. U hemijskim procesima kisik se koristi najviše za oksidaciju različitih osnovnih materijala, kao što se olefinska oksidacija etena u etilen oksid te djelimična (parcijalna) oksidacija teškog lož-ulja (teškog mazuta) i uglja. Osim toga, kisik je neophodan i za dobijanje vodika i sintetskog gasa, kao i za proizvodnju sumporne i dušične kiseline. Oksidacijom sa kisikom dobijaju se vrlo važni proizvodi hemijske industrije poput acetilena, acetaldehida, sirćetne kiseline, vinilacetata i hlora.
617.
Godina 617. (DCXVII) bila je redovna godina koja počinje u subotu u julijanskom kalendaru. Oznaka 617. za ovu godinu se koristi od ranog srednjeg vijeka, kada je kalendarska era Anno Domini u Evropi postala glavnom metodom označavanja godina.
Crna kahva (drama)
Radnja
Poirot i njegov prijatelj Hastings pozvani su od Sir Clauda Amorya, poznatog psihologa, ali je on ubijen prije njihovog dolaska. Poirot još jednom mora otkriti ko je ubica.
UEFA koeficijent 2010.
'''UEFA koeficijent 2010. godine''' je koeficijent kojim se određuje broj učesnika iz nacionalnih nogometnih saveza u sezoni 2011/12. godine u takmičenjima UEFA (UEFA Evropska liga 2011/12. i UEFA Liga prvaka 2011/12.).
Ekspert (magazin)
Ekspert je stručno-informativni i edukativni magazin za industriju i B2B marketing. Pokrenut je s ciljem uvezivanja domaće privrede na jednoj strani i naučnih institucija na drugoj strani. Na ovaj način časopis daje svoj doprinos kroz pomoć privredi koja je u tranziciji da zajedničkim naporima odgovori na izazove koji su već tu, kao i popularizaciji tehnike i inžinjerstva kod mladih generacija.
Évariste Galois
Biografija
Teorija koju Galois zasniva proučavanjem osobina konačnih polja se bavi riješavanjem algebarskih jednačina, tj. faktorizacijom polinoma. Osnovni problem algebre tog vremena je bilo riješavanje algebarskih jednačina proizvoljnog stepena putem radikala, kao što je to već bilo poznato za algebarske jednačine stepena manjeg od pet. Henrik Niels Abel u jednom od svojih radova dokazuje da algebarska jednačina stepena većeg od četiri u općem slučaju nije riješiva uspomoć radikala. Ovaj zaključak Galois koristi kako bi prepoznao elemente teorije grupa koji stoje iza ovog problema. On proučava grupe permutacija korijena jednačina, grupe koje će kasnije dobiti ime po Galois-u. Njegova definicija ove grupe je poprilično složena, i do današnjeg vremena je pretrpjela niz izmjena. Danas se grupa Galoa definiše kao grupa relativnih automorfizama konačnog proširenja L u odnosu na polje K, koje nastaje adjunkcijom skupa svih nula polinoma polju K. U tvrdnji pod nazivom "Osnovna teorema teorije Galois-a", Galois prepoznaje da postoji bijektivna korespondencija između skupa H svih podgrupa grupe Galoa G i skupa svih međupolja M.
Operacija "Lipanjske zore"
Tok operacije
U noći s 13. na 14. juni 1992. godine general Slobodan Praljak donosi odluku da se krene u oslobađanje lijeve obale rijeke Neretve. U Općinskom stožeru HVO-a u Mostaru zapovjednici postrojbi dobivaju zapovijedi prema kojima Neretvu treba početi prelaziti rano ujutro 14. juna i tako iznenaditi jedinice JNA. mini|desno|250px|Operacija Lipanjske zore Uz topničku i tenkovsku potporu Četvrte gardijske brigade HV-a, u 3 sata ujutro združene snage od Bovana i Drežnice do Salakovca, prelaze na lijevu obalu. Prva bojna mostarskog HVO-a Bijelo Polje prelazi Neretvu iz smjera Vojna. U Cernici rijeku prelazi jedna satnija "Samostalnog mostarskog bataljuna", predvođena Karlom Džebom, a druga bojna rudnička HVO-a Mostar dolazi iz Raštana. Oko 6 sati pristiže Vojna policija HVO-a i snage HOS-a Hercegovine. Vode se žestoke bitke, a snage HVO-a zauzimaju položaje oko Ulice Maršala Tita u istočnom dijelu Mostara. Oko podneva 14. juna pristiže još hrvatskih snaga te se u sklopu združene akcije, korak po korak oslobođa cijeli niz naselja i mjesta na lijevoj obali Neretve. Borbe traju i 15. juna kada snage HVO ovladavaju strateški važnim Sjevernim logorom (IV. bojna HVO "Tihomir Mišić" potpomognuta sa nekoliko boraca iz Bjelovara). Tada je oslobođen istočni dio grada Mostara te naselja Blagaj i Buna. Osobito uspješna i vrhunska je akcija oslobođenja dijela kotline Bijelog Polja (naselja na lijevoj obali Neretve: Potoci, Željuša, Salakovac, Kutilivač, Podgorani, Humilišani, Prigrađani) koja je izvedena 19. lipnja 1992. godine.
Predaja u Világosu
Posljedice
Nakon predaje i uprkos molbama ruskog cara za pomilovanje, Austrijanci su krenuli u oštre represalije protiv Ugarske. Osudili su stotine vojnika i civila na smrt, a još više ih zatvorili. Zatvorenici su regrutirani u austrijsku vojsku.